CELEX: 32016D0335
Language: da
Date: 2016-03-07 00:00:00
Title: Kommissionens gennemførelsesafgørelse (EU) 2016/335 af 7. marts 2016 om undtagelser fra Europa-Parlamentets og Rådets forordning (EU) nr. 691/2011 om europæiske miljøøkonomiske regnskaber for så vidt angår Spanien, Frankrig, Italien og Cypern (meddelt under nummer C(2016) 1341) (EØS-relevant tekst)

9.3.2016   
            
            
               DA
            
            
               Den Europæiske Unions Tidende
            
            
               L 62/18
            
         KOMMISSIONENS GENNEMFØRELSESAFGØRELSE (EU) 2016/335
   af 7. marts 2016
   om undtagelser fra Europa-Parlamentets og Rådets forordning (EU) nr. 691/2011 om europæiske miljøøkonomiske regnskaber for så vidt angår Spanien, Frankrig, Italien og Cypern
   
      
         (meddelt under nummer C(2016) 1341)
      
   
   (Kun den franske, den græske, den italienske og den spanske udgave er autentiske)
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 691/2011 af 6. juli 2011 om europæiske miljøøkonomiske regnskaber (1), særlig artikel 8, stk. 1, og
   ud fra følgende betragtninger:
   
               (1)
            
            
               I overensstemmelse med artikel 8, stk. 1, i forordning (EU) nr. 691/2011 kan Kommissionen vedtage gennemførelsesretsakter med henblik på at indrømme medlemsstaterne undtagelser i de overgangsperioder, som er nævnt i bilagene til forordning (EU) nr. 691/2011, såfremt det er nødvendigt at foretage større ændringer af de nationale statistiske systemer.
            
         
               (2)
            
            
               Kongeriget Spanien, Den Franske Republik, Den Italienske Republik og Republikken Cypern har fremsat anmodninger om sådanne undtagelser på grund af behovet for større tilpasninger af deres nationale statistiske systemer for at opfylde kravene i forordning (EU) nr. 691/2011. Disse undtagelser bør indrømmes de anmodende medlemsstater.
            
         
               (3)
            
            
               Foranstaltningerne i denne afgørelse er i overensstemmelse med udtalelse fra Udvalget for det Europæiske Statistiske System —
            
         VEDTAGET DENNE AFGØRELSE:
   Artikel 1
   Undtagelser fra forordning (EU) nr. 691/2011, jf. bilaget til denne afgørelse, indrømmes Kongeriget Spanien, Den Franske Republik, Den Italienske Republik og Republikken Cypern.
   Artikel 2
   Denne afgørelse er rettet til Kongeriget Spanien, Den Franske Republik, Den Italienske Republik og Republikken Cypern.
   
      Udfærdiget i Bruxelles, den 7. marts 2016.
      
         
            På Kommissionens vegne
         
         Marianne THYSSEN
         
            Medlem af Kommissionen
         
      
   
   
      (1)  EUT L 192 af 22.7.2011, s. 1.
   
      BILAG
      
         UNDTAGELSER
      
      
                  Medlemsstat
               
               
                  Undtagelse
               
               
                  Slutdato for undtagelse
               
            
                  Kongeriget Spanien
               
               
                  Bilag V — Regnskaber for sektoren for miljøvenlige varer og tjenesteydelser
               
               
                  31. december 2018
               
            
                  Den Franske Republik
               
               
                  Bilag VI — Fysiske energistrømsregnskaber. Tabel for brug af fysiske energistrømme (tabel B): samlet brug og opdeling efter bruger af produkterne »P.14 Motorbenzin (uden biokomponenter)«, »P.17 Transportdiesel (uden biokomponenter)« og »P.24 Flydende biobrændsler«
               
               
                  30. september 2019
               
            
                  Bilag VI — Fysiske energistrømsregnskaber. Tabel for brug af emissionsrelevante fysiske energistrømme (tabel C): samlet brug og opdeling efter bruger af produkterne »P.14 Motorbenzin (uden biokomponenter)«, »P.17 Transportdiesel (uden biokomponenter)« og »P.24 Flydende biobrændsler«
               
               
                  30. september 2019
               
            
                  Bilag VI — Fysiske energistrømsregnskaber. Brotabel (tabel E): produkterne »P.14 Motorbenzin (uden biokomponenter)«, »P.17 Transportdiesel (uden biokomponenter)« og »P.24 Flydende biobrændsler«
               
               
                  30. september 2019
               
            
                  Den Italienske Republik
               
               
                  Bilag V — Regnskaber for sektoren for miljøvenlige varer og tjenesteydelser
               
               
                  31. december 2018
               
            
                  Republikken Cypern
               
               
                  Bilag IV — Regnskaber for miljøbeskyttelsesudgifter
               
               
                  31. december 2019
               
            
                  Bilag V — Regnskaber for sektoren for miljøvenlige varer og tjenesteydelser
               
               
                  31. december 2019
               
            
                  Bilag VI — Fysiske energistrømsregnskaber
               
               
                  30. september 2019